גוב האריות (חוליית טרור)

העיר העתיקה של שכם, מקום מושבה של חוליית גוב האריות, כפי שצולמה ממצפה יוסף.]]
גוב האריות (בערבית: عرين الأسود; בתעתיק עברי מדויק: עָרִין אלאֻסוּד) היא חוליית טרור פלסטינית מאזור שכם שביצעה פיגועי ירי נגד אזרחים יהודים ונגד חיילי צה"ל באזור.

החוליה החלה לפעול באופן גלוי באוגוסט 2022, שיא פעילותה היה באוקטובר 2022, אך לאחר כמה פעולות יזומות נגדה מצד כוחות הביטחון הישראליים שבמהלכן נהרגו כמה מחברי החוליה, ובעקבותיהן 15 מחברי החוליה הסגירו את עצמם למנגנון הביטחון של הרש"פ – ניכרה דעיכה מתמשכת בפעולות הטרור של החוליה. בפברואר 2024 אמר מפקד חטיבת שומרון, אלוף-משנה שמעון סיסו, כי "אנשי 'גוב האריות' ממחנה הפליטים בלאטה כבר אינם קיימים בשטח אחרי כל פעולות הסיכול".	

== אודות החוליה ==
שורשי החוליה בתא טרור שהורכב מפעילי גדודי חללי אל-אקצא בראשות אבראהים א-נאבולסי, שביצע מספר פיגועי ירי בחודשים ינואר ופברואר 2022 עד ששלושה מחברי תא הטרור נהרגו בידי הימ"מ ב-8 בפברואר 2022. א-נאבולסי היה מאז מבוקש, ונהרג ב-9 באוגוסט 2022 בשכם, במהלך פעולה של הימ"מ.

החוליה הוקמה על ידי מוחמד אל-עזיזי, ומזוהה עם גדודי חללי אל-אקצא, אך חברים בה גם פעילים מארגוני טרור אחרים (בעיקר חמאס והג'יהאד האסלאמי הפלסטיני). לפי הערכות צה"ל, היא מונה כמה עשרות מחבלים. עיקר פעילותה הוא ביצוע פיגועי ירי ביהודה ושומרון, בעיקר באזור מרכז וצפון השומרון. אנשיה נוהגים לתעד את פיגועי הירי שהם מבצעים.

ב-12 באוקטובר פורסם כי להערכת מערכת הביטחון הישראלית, שלוחת חמאס בטורקיה פרסה חסות כלכלית על חוליית "גוב האריות".<ref></ref>

ב-13 באוקטובר חסמה הרשת החברתית "טיקטוק" את החשבון של החוליה על מנת למנוע הסתה לפעילות טרור.<ref></ref>

ב-16 באוקטובר הורה שר הביטחון, בני גנץ, לשלול היתרי כניסה לישראל של 164 מבני משפחותיהם של גורמי טרור משכם, שרובם המכריע מזוהים עם חוליית "גוב האריות".<ref></ref>

ב-18 באוקטובר נטען בעיתון א-שרק אל-אווסט, היוצא לאור בלונדון בשפה הערבית, כי ישראל והרשות הפלסטינית הציעו לחברי החוליה להסגיר את עצמם לרשות הפלסטינית, להיעצר על ידה עד שיקבלו חנינה, ובתמורה ישראל תתחייב שלא לתקוף או לעצור אותם. לטענת העיתון הם סירבו להצעה.<ref></ref> אולם ב-14 בנובמבר פורסם כי כ-60 חמושים מחברי החוליה הסגירו עצמם לידי מנגנוני הביטחון של הרשות הפלסטינית, כדי לקבל מחסה מפני תקיפה או מעצר בישראל, בהם כמה מראשי החוליה. לפי הסכם החנינה, חברי החוליה ישהו במעצר בידי מנגנוני הביטחון עד שיוסדר מעמדם מול השב"כ. עוד פורסם כי הרשות הפלסטינית הציעה לחברי החוליה למסור את נשקם לרשות בתמורה ל-70,000 ש"ח עבור כל רובה שיימסר לרשות, וכן היטמעות במנגנוני הביטחון הפלסטיניים, חלקם במעמד של קצינים.<ref></ref> כמה מחברי החוליה ניאותו להצעה, ו־20 חמושים מסרו את נשקם בתמורה לתשלום.

באפריל 2023 חברי החוליה הוציאו להורג את זוהיר אל-ע'ליט', בן 23, תושב הקסבה של שכם, בטענה ששיתף פעולה עם ישראל ומסר לה מידע רגיש על בכירי החוליה.<ref></ref>

ב-6 ביוני 2024, דובר מחלקת המדינה של ארצות הבית מת'יו מילר הודיע כי ארצות הברית הטילה עיצומים על גוב האריות.<ref></ref>

== פיגועים שחוליית הטרור הוציאה לפועל ==
חוליית הטרור "גוב האריות" קיבלה על עצמה אחריות למספר פיגועי טרור החל מאוגוסט 2022, בהם:
* ב-22 וב-23 בספטמבר 2022 ביצעה החוליה ירי לעבר הר ברכה הסמוכה לשכם. חלון של אחד הבתים ביישוב ניזוק. לפנות בוקר של 25 בספטמבר, עת תכננה החוליה – על פי החשד – ירי נוסף לעבר היישוב, מארב של גולני וצנחנים לחוליה הרג את אחד מחבריה – סאא'ד אל-כוני – שהיה רכוב על אופנוע.<ref></ref><ref></ref>
* ב-2 באוקטובר 2022 – פיגוע ירי לעבר מונית ואוטובוס ישראלים בצומת בית פוריכ. בפיגוע נפצע נהג המונית באורח קל.<ref></ref>
* באותו יום התקיימה הפגנה ישראלית בכניסה הדרום מזרחית של שכם על רקע התגברות מעשי הטרור הפלסטיני, ובמהלך ההפגנה ירו חברי חוליית גוב האריות לעבר המפגינים ופצעו חייל באורח קל.<ref></ref>
* ב-11 באוקטובר 2022 הכריזו חברי החוליה כי הם מתחילים שלושה ימים של פעולות טרור מוגברות. כבר בבוקר הם ביצעו את פיגוע ירי ליד שבי שומרון, בו נרצח לוחם סיירת גבעתי. במהלך אותו היום והערב ביצעה חברי החוליה 6 פיגועי ירי נוספים באזור שבי שומרון, קדומים ובצומת ביתות (הכניסה הדרומית לכפר חווארה). באירועים אלו לא היו נפגעים.
* ב-12 באוקטובר 2022 ביצעו חברי החוליה בשעות הצהריים המוקדמות שני פיגועי ירי: אחד סמוך לקדומים והשני ירי לעבר אוטובוס סמוך לקבטיה. בשני האירועים לא היו נפגעים. בערבו של אותו היום איימו כי ינסו לפגוע במתפללים הנכנסים בכניסה המסורתית לקבר יוסף בשכם ביום של אושפיזין יוסף בחג הסוכות. סביב השעה 22:00 החלו להתאסף פעילים רבים, בהם חמושים, בסמוך למתחם הקבר.<ref>. </ref> במהלך הלילה היו באזור שכם חילופי אש בין חברי החוליה לבין כוחות צה"ל. בהמשך בלילה ביצעו חברי החוליה פיגוע ירי לעבר מחסום צה"ל באזור. כמו כן בוצעו במהלך הערב 3 פיגועי ירי באזור מוצב תל ארס. בכל האירועים הללו לא היו נפגעים.
* ב-14 באוקטובר 2022 ביצעו שניים מחברי החוליה פיגוע ירי לעבר בית אל, אדם בן 25 נפצע קל מרסיסים. מארב של צה"ל זיהה את הירי והרג את אחד המחבלים, מחבל נוסף נפצע קשה וברח לרמאללה, ונלכד לאחר מכן יחד עם שני סייענים.
* בתחילת דצמבר 2022 נטלה חוליית הטרור אחריות על ירי לעבר מחסום חווארה, מחסום בית פוריכ, שלוש פעולות ירי לעבר עמדת צה"ל בהר גריזים וירי לעבר כוחות צה"ל שנכנסו ב-4 בדצמבר לעיר העתיקה של שכם, כתגובה להרג המחבל עמאר מופלח שביצע פיגוע דקירה בחווארה ביום שישי, 2 בדצמבר.<ref></ref> ב-20 בדצמבר 2022 ביצעו חברי החוליה 3 פיגועי ירי לעבר כוחות צה"ל, ללא נפגעים.
* ב-5 בינואר 2023 בוצעו 3 פיגועי ירי של החוליה לעבר יעדים שונים באזור שכם, בהם לעבר רבש"ץ הר ברכה שהשיב באש לעבר מקור הירי, ולעבר מחסום חווארה. בכל האירועים לא היו נפגעים.<ref></ref> ב-12 במרץ ירו 4 מחברי החוליה לכיוון כוח של סיירת גולני שהוצב בצומת ג'ית. הכוח השיב באש לעברם, הרג 3 מהם ועצר את הרביעי.<ref></ref>
* ב-29 במאי 2024 בוצע פיגוע הדריסה בצומת המטווחים בו נהרגו שני לוחמי חטיבת כפיר.

== סיכול ומעצרים ==
עד אמצע פברואר 2023 נהרגו על ידי צה"ל והימ"מ מעל עשרים מבין פעילי החוליה, ועשרה נעצרו:

# מוחמד אל-עזיזי (מייסד גוב האריות) נהרג. ב-28 באפריל 2023 אחיו, עודאי, הסגיר עצמו לידי מנגנוני הביטחון הפלסטינים בשכם מחשש שיותקף על ידי ישראל.<ref></ref>
# עבד א-רחמאן צבאח – נהרג (יחד עם אל-עזיזי ב-24 ביולי 2022).
# אסלאם צבוח – נהרג.
# אבראהים א-נאבולסי (נהרג יחד עם צבוח על ידי הימ"מ ב-9 באוגוסט 2022).
# סאא'ד אל-כוני (נהרג על ידי מארב של כוח צנחנים וגולני שסיכלו ניסיון פיגוע נוסף).<ref></ref><ref></ref>
# מחבל מהחוליה שביצע ירי לעבר בית אל נהרג במארב של צה"ל.
# ב-18 באוקטובר 2022 עצרו כוחות יחידת המסתערבים של מג"ב, שב"כ וחטמ"ר שומרון את צהיב עאכף ג'מיל אשתייה, המשתייך על פי החשד לחוליית הטרור "גוב האריות". ועל פי החשד ביצע פיגוע ירי.<ref></ref>
# ב-23 באוקטובר 2022, בסביבות 01:30, נהרג תאמר כילאני, שהיה ממקימי החוליה ואחד מראשיה, בפיצוץ בשכם. בחוליית "גוב האריות" טענו שמדובר בהתנקשות באמצעות מטען חבלה שהוצמד לאופנוע שלו, אך ישנם דיווחים כי מדובר בתקלה במטען שניסה להניח בכניסה לעיר שכם. למרות שהסיכול הממוקד יוחס לישראל בשל דיוק הביצוע, ישראל נמנעה מלאשר או להכחיש את מעורבותה.
# בליל 25 באוקטובר 2022, סביב השעה 00:30, נכנסו כוחות ימ"מ וצה"ל, בשיתוף עם שב"כ, לקסבה של שכם, ופוצצו מעבדת מטענים של החוליה. בתוך כך הכוחות הרגו 5 מחברי חוליית גוב האריות, בהם אחד מראשי ומייסדי חוליית הטרור – ודיע סביח חוח (31), שהיה היעד המרכזי של המבצע,<ref></ref><ref></ref> וכן את משעל בגדאדי, חמדי סביח קיים, עלי ח'אלד ענתר וחמדי מוחמד שרף. בחילופי האש נפצעו 21 איש, בהם גם מחמוד אל-בנא, הנחשב בעיני רבים למפקד החוליה. המבצע לווה בירי של חמושים לעבר כוחות צה"ל וימ"מ, ובמפגני כוח של חמושים בשכם ובערים פלסטיניות מרכזיות נוספות. נעשה גם ניסיון להצית את קבר יוסף.<ref></ref>
# בעקבות המבצע ב-25 באוקטובר, למחרת, ב-26 באוקטובר, הסגירו עצמם 4 מחברי החוליה, ובהם מחמוד אל-בנא, מראשי החוליה, לידי מנגנוני הביטחון של הרשות הפלסטינית מחשש שכוחות צה"ל יתנקשו בהם.<ref></ref><ref></ref>
# ב-22 בפברואר 2023 נכנסו כוחות הביטחון לקסבה של שכם וכיתרו בית ובו שני מבוקשים מהחוליה שהתבצרו שם יחד עם פעיל מהגא"פ ועל פי המידע המודיעיני התכוונו לבצע פיגוע ירי בטווח המיידי ואחד מהם היה מעורב בפיגוע הירי ליד שבי שומרון. שלושת המחבלים נהרגו. בחילופי האש שהתפתחו עם מחבלים ששהו באזור נהרגו 8 פלסטינים נוספים. 9 מהמחבלים ההרוגים הם חברי החוליה.<ref></ref>
# בלילה שבין 21 ל-22 בספטמבר 2023 עצרו לוחמי ימ"מ וסיירת חרוב בשכם את ח'אלד טבילה, שהיה ממייסדי "גוב האריות", לאחר שהפעילו נוהל סיר לחץ על ביתו.<ref></ref>

== ראו גם ==
* גל הטרור בישראל (אביב 2022)
* מבצע שובר גלים

== קישורים חיצוניים ==

* 
* 
* 
* 
* 
* 
* 
* 
* 
* 
* [https://www.hakolhayehudi.co.il/item/security/מי_גידל_את__גוב_האריות__ מי גידל את גוב האריות?] באתר הקול היהודי
* 
* 
* 
* , בערוץ תאגיד השידור הישראלי, 17 באוקטובר 2022
* 
* 
* 

== הערות שוליים ==

קטגוריה:ארגוני טרור פלסטינים
קטגוריה:גל הטרור 2022
קטגוריה:שכם